钦定古今图书集成/历象汇编/庶征典/第083卷 > 《遵生八笺》 > 北魏
## 钦定古今图书集成/历象汇编/庶征典/第083卷 > 《遵生八笺》 > 北魏

### 高祖延兴二年雨雹

按《魏书高祖本纪》：“延兴二年六月，安州民遭冰雹，丐
租赈恤。”

延兴四年，雨雹。

按《魏书高祖本纪》，不载。　按《灵征志》，延兴四年四月
“庚午，泾州大雹伤稼。”

### 承明元年大风雹

按《魏书高祖本纪》，不载。　按《灵征志》，“承明元年四月
辛酉，青、齐、徐兖大风雹。八月庚申，并州乡郡大雹，平
地尺，草木禾稼皆尽。癸未，定州大雹，杀人，大者方圆
二尺。”

### 世宗景明元年雨雹

按《魏书世宗本纪》，不载。　按《灵征志》，“景明元年六月，
雍、青二州大雨雹，杀麞鹿。”
景明四年，雨雹。

按：《魏书世宗本纪》，不载。　按《灵征志》，“四年五月癸酉，
汾州大雨雹。六月乙巳，汾州大雨雹，草木禾稼雉兔
皆死。七月甲戌，暴风大雨雹起自汾州，经并相、司、兖，
至徐州而止，广十里，所过草木无遗。”

### 正始二年雨雹

按《魏书世宗本纪》，不载。　按《灵征志》，正始二年三月
“丁丑，齐、济二州大雹，雨雪。”

### 永平三年雨雹

按《魏书世宗本纪》不载。　按《灵征志》，“永平三年五月
庚子，南秦广业郡大雨雹，杀鸟兽禾稼。”